वर्मा का कहना है कि मुलायम के खिलाफ़ बोलने से रोकने पर वह अपमानित महसूस कर रहे हैं.बेनी प्रसाद वर्मा ने मंगलवार को फैजाबाद में एक कार्यक्रम में कहा था, "मुलायम सिंह यादव प्रधानमंत्री बनना चाहते हैं. लेकिन उन्हें पहले प्रधानमंत्री के घर पर झाड़ू देने वाले की नौकरी पाने की कोशिश करनी चाहिए."इससे पहले उन्होंने कहा था कि 



एसपी एक “झूठ और धोखे” पर आधारित पार्टी है और कांग्रेस उसे ख़त्म कर देगी.कांग्रेस ने बेनी के इस बयान को बेहद गंभीरता से लिया और तुरंत पार्टी ने इससे 



किनारा कर लिया.पार्टी प्रवक्ता मीम अफ़ज़ल ने कहा, “यह खेदजनक है और पार्टी खुद को इससे अलग करती है. कांग्रेस का इससे कोई लेना-देना नहीं है.”अफ़ज़ल ने आगे कहा, “मुझे समझ नहीं आता कि उन्होंने ऐसी बात क्यों कही, लेकिन अगर कहा है तो 



यह खेदजनक है. मुलायम सिंह यादव एक बड़े नेता हैं और 



लंबे समय से राजनीति में हैं, वर्मा उनके पुराने दोस्त रहे हैं.”कांग्रेस महासचिव और उत्तर प्रदेश में पार्टी मामलों के प्रभारी मधुसूदन मिस्त्री ने कहा, ‘‘बेनी प्रसाद वर्मा ने मुलायम सिंह यादव के खिलाफ अपने बयान पर खेद जताया है और कहा है कि इस तरह की चीजें नहीं दोहराई जाएंगी.”मिस्त्री ने यह भी कहा, “उन्हें चेतावनी देते हुए कहा गया था कि यह कांग्रेस की संस्कृति नहीं है और उन्हें इस तरह के बयानों से बचना चाहिए.“उन्होंने बेनी को अपने आवास पर बुलाया और उनकी टिप्पणी को लेकर पार्टी की नाखुशी उनसे जाहिर की थी.मिस्त्री ने कहा, ‘‘यह मामला यहीं समाप्त हो जाता है.’’बुधवार को उत्तर प्रदेश के मुख्यमंत्री अखिलेश यादव बेनी प्रसाद वर्मा के बयान को दुर्भाग्यपूर्ण बताया था.उन्होंने कहा था कि राजनीति में एक-दूसरे के प्रति सम्मानजनक ढंग से बात की जानी चाहिए.उन्होंने कहा, “जो शब्द कहे गए हैं वह दुर्भाग्यपूर्ण हैं”अखिलेश यादव ने कहा कि यह लोगों को तय करना है कि कौन लाल किले पर तिरंगा फ़हराएगा.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)